

RĪGAS DOME

Rātslaukums 1, Rīga, LV-1050, tālrunis 67012222, e-pasts: riga@riga.lv

saistošie noteikumi

Rīgā

|  |  |
| --- | --- |
| 2024. gada 20. novembrī | Nr. RD-24-314-sn |
|  | (prot. Nr. 132, 128. §) |

**Grozījumi Rīgas domes 2024. gada 31. janvāra saistošajos noteikumos
Nr. RD-24-257-sn “Par Rīgas valstspilsētas pašvaldības 2024. gada budžetu”**

Izdoti saskaņā ar Pašvaldību likuma 10. panta pirmās daļas 1. punktu, likuma “Par pašvaldību budžetiem” 16. un 17. pantu

Izdarīt Rīgas domes 2024. gada 31. janvāra saistošajos noteikumos Nr. RD-24-257-sn “Par Rīgas valstspilsētas pašvaldības 2024. gada budžetu” šādus grozījumus:

1. Izteikt 1. punktu šādā redakcijā:

“1. Apstiprināt Rīgas valstspilsētas pašvaldības budžeta 2024. gadam ieņēmumus **1 419 877 841***euro* apmērā saskaņā ar 1., 2., 3. un 4. pielikumu.”

2. Izteikt 2. punktu šādā redakcijā:

“2. Apstiprināt Rīgas valstspilsētas pašvaldības budžeta 2024. gadam izdevumus **1 583 927 735***euro* apmērā saskaņā ar 1., 2., 3. un 4. pielikumu.”

3. Izteikt 12. punktu šādā redakcijā:

“12. Noteikt, ka par pamatbudžeta programmu 01.24.00. “Rīgas pilsētas līdzdalības budžeta programma” un 01.36.00. “Dabas stihiju un avāriju radīto postījumu novēršana un civilās aizsardzības pasākumi” līdzekļu izlietojumu lemj saskaņā ar Rīgas pilsētas izpilddirektora 2021. gada 13. maija iekšējiem noteikumiem Nr. RD-21-25-nti “Rīgas pilsētas izpilddirektora kompetencē esošās Rīgas pilsētas pašvaldības budžeta programmas līdzekļu pieprasīšanas, sadalīšanas un samaksas kārtība”.”

4. Izteikt 13. punktu šādā redakcijā:

“13. Noteikt, ka Finanšu departaments ir tiesīgs izdot rīkojumu par apropriāciju komunālo pakalpojumu (elektroenerģijas un apkures) un pakalpojumu pilsētas transportbūvju (ielu) uzturēšanai, piegulošajās teritorijās esošo ietvju attīrīšanai no sniega, kā arī sociālo pakalpojumu apmaksai no pamatbudžeta programmas 01.19.00. “Izdevumi neparedzētiem gadījumiem (Rīgas domes rezerves fonds)” pēc budžeta izpildītāja pieprasījuma par papildu finansējuma saņemšanu, ja budžeta izpildītājs ir novirzījis izdevumiem šim mērķim pamatotu līdzekļu apjomu, kas tomēr nav bijis pietiekams saistību segšanai. Finanšu departaments, nepārsniedzot 3 000 000 *euro* apmēru, apkopo rīkojumus par apropriāciju un veic izmaiņas kārtējos Rīgas valstspilsētas pašvaldības budžeta grozījumos.”

5. Papildināt saistošos noteikumus ar 13.1 punktu šādā redakcijā:

“13.1 Noteikt, ka Finanšu departaments ir tiesīgs izdot rīkojumu par apropriāciju no Rīgas valstspilsētas pašvaldības 2024. gada plānotā budžeta līdzekļu atlikuma Rīgas domes 2024. gada 6. marta lēmuma Nr. RD-24-3411-lē “Par Rīgas domes 21.09.2022. lēmuma Nr. RD-22-1865-lē “Par grozījumiem Rīgas domes 03.07.2012. lēmumā Nr. 4967 “Par neapbūvētu zemesgabalu nodošanu privatizācijai” un Rīgas valstspilsētas pašvaldības nekustamā īpašuma objektu – ar Rīgas domes 03.07.2012. lēmumu Nr. 4967 privatizācijai nodoto neapbūvēto zemesgabalu – privatizācijas pabeigšanu” atzīšanu par spēku zaudējušu” izpildei par zemesgabaliem, kuri nepieciešami valsts pārvaldes funkciju veikšanai, nepārsniedzot kopējo summu 5 769 584 *euro*.”

6. Aizstāt 19. punktā skaitli “105 194 535” ar skaitli “100 776 811”.

7. Izteikt saistošo noteikumu 1., 2., 3., 4., 5., 6. un 7. pielikumu jaunā redakcijā.

|  |  |
| --- | --- |
| Rīgas domes priekšsēdētājs | V. Ķirsis |